
Tóth Kálmán, a bizottság elnöke: Köszönti a megjelenteket a Városstratégiai és Sport Bizottság július 14-i rendkívüli bizottsági ülésen, 9:02 órakor megnyitja a nyilvános ülést. Megállapítja, hogy 7 fővel határozatképes a Bizottság. Köszöni mindenkinek, aki ebben a szokatlan időpontban rendelkezésre állt és biztosítja a határozatképességet.
A kiküldött anyag két napirendi pontból áll, nyilvános üléssel fognak foglalkozni. Felkéri Németh Ákos tanácsnok urat a hitelesítésre, felteszi a kiküldött napirendet szavazásra.
A szavazásnál 7 fő bizottsági tag volt jelen.

A bizottság 7 igen szavazattal, ellenszavazat és tartózkodás nélkül az alábbi határozatot hozta:

[bookmark: _Hlk106856630][bookmark: _Hlk189068663]125/2026. (VII.14.) VISB számú határozat 

A Városstratégiai, Idegenforgalmi és Sport Bizottság napirendjét az alábbiak szerint fogadta el:

NYILVÁNOS ÜLÉS
[bookmark: _Hlk132869352][bookmark: _Hlk98816110]
[bookmark: _Hlk208305428]1./	Javaslat tervezésekkel kapcsolatos döntések meghozatalára (SAJÁT) (Hadnagy utcai Kuckó Bölcsőde és a Pozsony u. 47. szám alatti Idősek Klubja tervdokumentációi az ülésen kerülnek kiosztásra)
Előadó:	Dr. Gyuráczné dr. Speier Anikó, a Városüzemeltetési és Városfejlesztési Osztály vezetője
Meghívott: 	Sopár Katalin, okl. építész, ASZTERV Kft.
	
2./ 	Javaslat átjárási szolgalmi jog gyakorlásával összefüggő döntés meghozatalára (SAJÁT)
Előadó:	Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője
	

Felelős:	Tóth Kálmán, a bizottság elnöke
Határidő:	azonnal

Nagy András, bizottsági tag megérkezett az ülésre.
Így a tagok száma 8 főre változott.


NYILVÁNOS ÜLÉS

1./	Javaslat tervezésekkel kapcsolatos döntések meghozatalára (SAJÁT) (Hadnagy utcai Kuckó Bölcsőde és a Pozsony u. 47. szám alatti Idősek Klubja tervdokumentációi az ülésen kerülnek kiosztásra)
Előadó:	Dr. Gyuráczné dr. Speier Anikó, a Városüzemeltetési és Városfejlesztési Osztály vezetője
Meghívott: 	Sopár Katalin, okl. építész, ASZTERV Kft.
	
Tóth Kálmán, a bizottság elnöke: Az első napirendi pont a „Javaslat tervezésekkel kapcsolatos döntések meghozatalára”, itt a TOP Plusz keretében megvalósuló magasépítészeti tervek elfogadásáról beszél. Nagyon nagy tisztelettel köszönti Sopár Katalin tervezőt az ASZTERV Kft. képviseletében, okleveles építész.
És köszönti a Beruházási Iroda valamennyi megjelent munkatársát és az Oszályvezető Asszonyt egyaránt.
Megkéri a tervezőasszonyt, hogy prezentáció keretében mondja el, hogy nagyjából mikre kell számítani bölcsődéik és óvodáik, illetve szociális intézmények, orvosi rendelők felújítása kapcsán. És utána majd a biztotság tagjai szót kapnak.
Sopár Katalin, okleveles építész: Jó napot kíván. Ő kapta a TOP Plusz feladatok tervezési munkáinak elkészítését. 5 darab pályázat van, 5 darab részfeladatuk van. Helyszínenként taglalja. Az elő részben a bölcsődék szerepelnek, itt 6 darab bölcsődére vonatkozik a felújítás. Mindegyikben egy kis átalakítás, felújítás történik. Egyenként végigmutatja a rajzokat és elmondja, hogy mi történik. A Bokréta Bölcsődében működik egy főzőkonyha, ami jelenleg 250-270 adagszámra van akkreitálva, és ezt szeretnék felbővíteni 350 főre, emiatt kellett megvizsgálni az eszközöket és a helyiségeket, hogy azt a 350 adagot megfelelően ki tudják szolgálni. Konyhatechnológussal egyeztettek. Az alaprajzokon beszínezésre került, hogy mi a tervezet, hol szeretnének burkolatot cserélni, hol kellene helyiségeket kialakítani, milyen eszközöket kellene vásárolni. Ennek a pénzügyi része most van összeállítás alatt. 
A Csicsegő Óvodában csak párakapuk fognak készülni, nincs több rajz. Két darab párakapu fog elkészülni. Gépészrajzot csatoltak mellé. Valamint a játszókertben lévő játékok kerülnek felülvizsgálatra és kerülnek új játékok elhelyezésre. A Csodaország Bölcsődében, ez a Szűrcsapó utcában található, itt az utcai kerítés került teljes körűen felújításra, kicserélésre. Ez körülbelül 220 folyóméter, valamint kertépítészeti munkák készülnek és plusz játékok kerülnek elhelyezésre. A Meseház Bölcsőde, a Fogarasi úton található, itt a tálalókonyhában új mosogatógépet és új sütőt szeretnének elhelyezni, ennek a berendezései fognak bekerülni a költségvetésbe. Valamint a teraszt szeretnék lefedni, ez a két terasz körülbelül 100 négyzetméter körül van és a kert és benne levő játszóeszközök is felülvizsgálatra kerülnek, és plusz játszóeszközök lesznek elhelyezve.
A Százszorszép Bölcsődében, ez a Váci úton van, itt burkolás készül, a konyha kerül korszerűsítésre, új mosogatógépet és sütőt szeretnének. Itt régen főzőkonyha működött, ezért ennek a konyhának nagy az alapterülete, amire most már nincs szükség, ezért egy raktár leválasztásra kerül.
A bölcsődei részen árnyékolók fognak készülni, ahogyan látják, hogy a költségek engedik-e, ha igen akkor a belső ajtók lesznek még kicserélve. A bölcsődékről röviden ennyit. A legnagyobb építési munka a Bokréta Bölcsődében a főzőkonyha átalakÍtása lesz adagszám növelés miatt.
A következő rész az orvosi rendelők felújítása, ebben négy épület szerepel. A Rumi úti rendelőnél a homlokzat hőszigetelésre kerül, a külső nyílászárókat kicserélik, tehát egy energetikai felújítást végeznek. Az akadálymentesítést meg kell vizsgálni. A padlástérben két felhagyott rész szerepel, ahol vannak helységek, amiket le fognak bontani, nem lehet megközelíteni őket, mert a lépcső le van falazva, viszont egy irodai helységet meg fognak tartani, vagy ki fognak alakítani. A tetőhéjjazatot is kicserélik, mert ahogyan régen lakás volt ott fönn, vannak benne  nyílászárók, erkélyajtó, lapostetős terasz, ezek mind beázási lehetőségek, ezeket megszüntetik. Egy klasszikus padlásteret fognak kialakítani egy irattári helységgel kiegészítve.
Szent Márton utca – ebben az orvosi rendelőben komplett villamos szerelés történik, a gépészet csak felülvizsgálatra kerül, az akadálymentesítést itt is meg kell nézni, az akadálymentes wc-t kis mértékben át kell alakítani, és még feladat a bejárati rész megoldása, mert a jelenlegi ajtó ahogyan elhelyezték nagyon gyenge, vagy nincs megmerevítve, ez egy 4 méteres szerkezet, mozog, fújja a szél, kicsapja az ajtót az északi szél. Úgyhogy a bejárati résznek a korszerűsítése még a feladat. A belső ajtók itt is benne vannak, remélhetőleg marad rá pénz a villanyszerelés után, és akkor a rendelőnek a bejárati ajtaja ki lesz cserélve.
A Szűrcsapó utcai rendelő, ez nagyon hasonló, alapterületben egykicsit kisebb. Az akadálymentes wc-t a projekt miatt mindenképpen ki kell alakítani. A rendelőnek a felújítása tervezett, itt is komplett villanyszerelés van, a villamoshálózat komplett felújítása. Magasépítés vonalon elbontásra kerülnek a kis vetkőzők és a belső ajtók kerülnek kicserélésre. Ha minden igaz, akkor még a férfi mellékhelyiségnek a komplett felújítása, tehát burkolatcserék, szaniter cserék, belső ajtó cserék történnek.  
A Váci úti rendelőnek az emeleti része, a felnőtt háziorvosi  része az teljes mértékben felújításra kerül. 2017-18 körül az energetikai felújítás megtörtént, tehát a külső nyílászárókhoz és a homlokzathoz nem kell hozzányúlni, viszont a belső része teljes mértékben átalakításra kerül a mostani igényeknek megfelelően. 
5 darab rendelő lesz kialakítva. Minden két rendelőnként egy kezelő kerül kialakításra, ez is jogszabályi előírás. Valamint a személyzeti öltöző úgy kerül átalakításra, hogy kialakuljon egy adminisztrációs helység, ha a beteg feljön, akkor a papírokat itt tudja elkérni, meg leadni, itt kapja meg. A padlástérben kerülne kialakításra a férfi és a női wc, tehát itt a padlástérben fognak könnyűszerkezettel egy részt leválasztani és belső terüvé kalakítani. Itt ami még nagy feladat, az a lift korszerűsítése. Jelenleg nem nagyon működik. 2004-2005 körül lett felújítva, tehát nem kicserélve, hanem felújítva. Hol működik, hol nem. Tehát a lift kérdése nagyon fontos feladat, és akadálymentes méretűvé kell kialakítani. Emiatt aknát nagyobbítanak, vasbeton falakat építenek. A rendelő földszinti részén még egy helyiséget bevontak a felnőtt háziorvosi rendelőhöz, ennek lesz a kialakítása és felújítása, valamint lezárása a gyermekorvosi rendelő résztől.
A Gyermekjóléti szolgálat, ez a Jászai Mari utca 4-ben működik. Az emeleti szint már fel van újítva, ez egy két szintes épületrész. A földszinti résznek is a fele fel van újítva, itt a bejelölt helyiségek most kerülnek kialakításra és a Gyermekjóléti szolgálat fog itt működni fogadó helyiséggel, kapcsolati helységekkel, teakonyhával. Az akadálymentes mellékhelyiség már rendelkezésre  áll, és itt ami fontos feladatuk még, a kertben a gyermekeknek és a szülőkkel való kapcsolattartásra jó idő esetén biztosítani egy játszótéri helyet.  Most, amikor kint voltak és táboroztatás van, látták, hogy fociznak, pinpongoznak, mindenfélét csinálnak a gyermekek, úgyhogy a kerttervező kolleganő a kertrésszel fog még foglalkozni.
Az óvodák, 3 darab óvoda van bent a projektben. Elsőnek a Barátság úti óvodát mutatja be. Itt a tervezési feladatuk az volt, hogy a meglévő épületben kellne az adott helyiségeket kialakítani- akadálymentes mellékhelyiséget, egy fejlesztőt, és a személyzetnek komplett öltözőt. Jelenleg nincs semmiféle öltözőjük, 24 fő személyzet van, ebben a folyosó ficakban, amitnem használnak, mert a közlekedés máshol van, ide van lerakva a papucsuk , kabátjuk. 24 embernél elég sok hely kellene. Felmérték az épületet, két szintes épület – megállapították, hogy épületen belül nem nagyon vannak olyan helyek, amit meg lehetne szüntetni, vagy funkciót váltani, hiszen van a 3 foglalkoztató és a 3 fogalkoztatóhoz az öltözők és a gyermek wc-k. Ugyanez van az emeleti szinten. Amit épületen belül el tudnak helyezni, az az akadálymentes illemhely, ezt mindenképpen a fogadórészhez javasolt lerakni. Kénytelenek bővíteni, ahhoz, hogy a tervezői feladatát teljesíteni lehessen, ezért csak épületbővítésben tudják ezeket a helyiségeket elhelyezni, 1 fejlesztőhelyiséget, 1 raktárat, és a szociális részt, vagyis a dolgozók öltözőjét, zuhanyzóját, mosdóját, valamint még egy teakonyhát raktak oda. Jelenleg a dolgozók az emeleti tálalóban kialakított kunyhapultnál étkeznek, isszák a kávét, ez a HACCP és mindenféle jogszabály szerint nem túl legális. Úgyhogy egy kis teakonyhát helyeztek el. 
A Kőrösi óvoda az egy nagy óvoda, jó sok helyiség van, jó sok hely van, ők tágasan vannak. Felmérték, 1200 m2 ennek az épületnek a nagysága. Ami a legfontosabb, az a komplett villanyszerelés, mert a villanyhálózat nagyon elavult itt is. Tehát a komplett villamos szereléssel indulnak, a fűtés, a gépészeti szerelés is tartalma. Itt annyi szerencséjük van, hogy a radiátorok viszonylag jó állapotúak, a Távhő fogadót kell megvizsgálni, a gépész ott fog a legtöbbet dolgozni. Az akadálymentességet kell megoldani, ezt a lépcső alatti részen tudják elhelyezni, vagy kialakítani egy akadálymentes mellékhelységet mindjárt a bejáratnál. Ezek a szélfogó nagy ajtók kicserélésre kerülnek, itt is építészetileg burkolat felújítások és belső ajtók cseréje szerepel. A vállalás szerint a tornaszoba komplett felújítása- burkolatok, falburkolatok, védőrácsok, tehát teljes körűen felújításra kerül.
Vadvirág óvoda a Selmec utcában található. Itt az ezelőtti felújítás során a konyharésznek a nyílászárói nem lettek kicserélve, most ezt szeretnék kicserélni. Az épületben található egy átrium, ezt szeretnék belső helyiségnek kialakítani, vagyis ezt fogják lefedni és belső terűként kialakítani. Itt is, ebben az óvodában is lesz játszóeszköz elhelyezés az udvaron.
Pozsony utca- a kinyomtatott anyag – a Pozsony utca 47-ben jelenleg egy idősek klubja üzemel 40 fővel. Az épület régen bölcsőde volt. Ez egy kétszárnyú épület egy nyaktaggal összekötve, eltolt félnyereg tető födéssel. Ebből adódóan az egyik részen nagyon pici a belmagasság. A fogadóhelységeknél  megfelelő a belmagasság. A faladatuk, az az hogy ebben az épületben, vagy ezen a telken inkább 2 intézményt helyezzenek el- az Idősek Klubját, azt bővíteni szeretnék, a férőhely számot 14 fő demens gondozottal, valamint az Autista Ház kerülne ide kialakításra. Az ingatlannak a beépíthetősége 40%, eddig tudtak nyújtózkodni az épületbővítéssel kapcsolatban. Azt a vázlatot látják maguk előtt, ami végig lett egyeztetve mindkét féllel. A feladata nehéz, mert az építési költségeket is figyelembe véve nem nagyon tudta összeegyeztetni, hogy az építési költségbe is bele lehessen férni, meg a két intézménynek is megfelelően kialakításra kerüljön minden helyisége. Amit látnak, az az a változat, amikor mindenkinek minden helysége, minden igénye szerepel, nyílván kontroll között. Az építési költégbe biztos nem férnek bele. A megállapítása az volt, amikor nekiállt a tervezési feladatnak, hogy felmérte az épületet, aminek 500 m2 az alapterülete. És hogyha csak azt felújítják, akkor nagyjából elfogyott a rendelkezésre álló pénzük. De csak épületfelújítással nem lehet ezt a két funkciót belerakni a kicsi belmagasság miatt. Ahhoz, hogy több embernek foglalkoztatót alakítsanak ki és foglalkozásokat csináljanak, ahhoz nem lehet egy 220-as belmagasságú helységben dolgozni, vagy lenni, vagy 8 órát lenni. Az lett a megállapítása, hogy a mostani épületszerkezethez nagyon erősen hozzá kell nyúlni, és ezért tudja, hogy a rendelkezésre álló költségekbe nem fognak beleférni. Hogyha az épületet egy négyzetméterrel sem bővítenék, csak a jelenlegit újítanák fel, akkor vannak talán a rendelkezésre álló költségnél, de még akkor is „neccesnek” érzi. Amit most látnak, azon az igények szerepelnek, ennek a beruházási költsége viszont jelentősen magasabb mint ami rendelkezésre áll, úgyhogy ebben kéri a segítséget, hogy hogyan tovább.
Tóth Kálmán, a bizottság elnöke: Nagyon köszöni, kéri, hogy a meghívotti székbe üljön át, ha lesznek kérdések akkor a jegyzőkönyv kedvéért a mikrofonba is tudja majd mondani a válaszokat. Néhány észrevételt tesz a vita elé. Egyrészt az elszámolási határidő 2028. december 31., ameddig le kell zárni minden projektet. S bár olyan helyzetben lennénk mint akár itt, hogy a tervek gyakorlatilag a lezárás előtt állnak. Hiszen amit a Bizottságuk észrevételez, nyílván bekerülhetnek a tervekbe, amik olyanok, hogy a költségek és a projekt engedi. Azonban nyilván azt szeretnék, hogy a különböző tervek kapcsán november 30., illetve december 31. a végső véglegesítési határidő. Nyílván az lenne jó, ha ez minél hamarabb megtörténhetne, hiszen a kivitelezési közbeszerzést annál hamarabb lehetne elvégezni. Felmerült a Pozsony utca kapcsán olyan költségvetési kérdés, amire gondolja, hogy Horváth Attila alpolgármester úr majd valamit reagálni fog. Úgy érzi, hogy egyéni képviselői érdekeltségek is vannak ebben a projektben, ennek megfelelően először Putz Attila elnök úrnak adja meg a szót.
Putz Attila, képviselő, a bizottság tagja: Köszöni a szót. A Selmec utcai óvoda kapcsán az a kérdése, hogy a konyharész felújításával együtt a csoportszobánál is kicserélésre kerülnek-e a nyílászárók is, illetve ott is lesz-e valami változtatás, vagy ez nincsen benne?
Sopár Katalin, okleveles építész: Nincsen benne, csak a konyhai rész.
Putz Attila, képviselő, a bizottság tagja: Nem nagy öröm, de tudomásul veszi. A másik kérdése a Pozsony utcai Idősek Házának felújítása, a költségeket, ha megmondaná Katalin, azt megköszönnék. Van egy olyan korábbi kérése a lakóknak, amikor először felmerült ez a verzió – a parkolás megoldása, valamit kell csinálni  a parkolással mindenképpen, a reggeli időszakban, majd a délután, amikor jönnek az idősekért, illetve az autista gyerekekért, akkor ott elég nagy forgalom lenne. A biztonságos ki-be szállás miatt is ki kellene alakítani a területen. A környező lakosoknál egy kérdés, illeve kérés volt, hogy lehetőleg a területen belül legyen ez megoldva, mert máshol nagyon nem lehet megoldani a szűk utcák miatt. Erre kellene valami megoldás. Igazából mind a kettő fejlesztésnek örül a két épületnél, nagyon nagy igény van az Autista Nappali Gondozóra, mert nagyon sokan érdeklődnek nála, hogy mikor valósul meg. Ezek lettek volna a kérdései.
Tóth Kálmán, a bizottság elnöke: Megadja a szót válaszra először is, utána majd megy tovább a vita. Mielőtt továbbmennek, kéri rögzíteni, hogy  8 fővel határozatképesek, Nagy András is megérkezett közben a bizottsági ülésre. Visszaadja a szót.
 Sopár Katalin, okleveles építész: Mint mondta, ez a Pozsony utcai tervezési feladat nagyon nehéz, mert azt gondolja, hogy ebben az épületben két intézmény fizikailag, vagy műszakilag nagyon nehéz elhelyezni. Azt gondolja tervezőként, hogy a parkolás nagyon fontos, látszik, hogy most hogy lehet megállni és két intézményt fognak rárakni, ami nappali szolgáltatást nyújt, tehát ott a reggel és délután várható nagy forgalom, vagy intenzívebb forgalom. Nem látja a parkolási lehetőséget. Szerette volna telken belül elhelyezni, nyílván akkor már ekkora épület nem rakható oda, mert a zöldfelület, a beépítettség, a stb, tehát minden sérül. A mostani állás szerint és a megrendelői igény szerint a parkolást közterületen kívánják megoldani. Hozzáteszi, a személyes véleménye, hogy nem tartja túl fenntarthatónak. Javasolná, hogy menjenek be a telekre, akkor viszont nincs meg a zöldterület. Most ha ekkora épület ott van, akkor pont megvan a zöldterület. Megvizsgálta, hogy telken belül hol lehetne, annyira sérül a kert, és mindkét intézménynek nagyon fontos a kert, az autistáknak is meg az időseknek is nagyon fontos a kert. Tehát ez elvetésre került, hogy telken belül csináljanak parkolót, mert a két intézmény működéséhez szükséges a kert, úgyhogy itt még ilyen bizonytalanságban vannak. De a mostani állás szerint közterületi parkolók lesznek kialakítva.
Tóth Kálmán, a bizottság elnöke: Talán kevésbé ismert mindenki számára, hogy kezdeményezték a rendezési terv módosítását e telek tekintetében, azonban rajtuk kívülálló okok miatt ez nem futott át a rendszeren és ezért kellett sajnos a jelenlegi rendezési terv szerint dolgoznia a tervező asszonynak. Nem volt ebben mozgástér, ők is érzik azt, hogy ez így egy félmegoldás, de vagy az van, hogy visszaviszik a projektet a startvonalra és megvárják, hogy egy teljesen bizonytalan időpontban valamikor majd átmegy a rendezésiterv módosítási kérelmük, vagy az van, hogy a jelenlegi körülmények között próbálnak megoldást találni. 
Sopár Katalin, okleveles építész: Azt érzi, hogy ha módosul is a rendezési terv, tehét még nagyobb épületet építhetnek, az nem oldja meg a problémát. Mert ehhez kicsi az ingatlan, attól még a parkolás nem megoldott, attól csak a közterületi parkolók maradnak, nem tud más lenni. Lehet, hogy akkor nagyobb épületet építhetnek egy 100-200 m2-rel, de a bekerülési költségek is ennyivel fognak majd nőni.
Tóth Kálmán, a bizottság elnöke: Németh Ákos képviselő úrnak adja meg a szót.
Németh Ákos képviselő, a bizottság tagja: Köszöni a szót. Ha jól érti, akkor annyira nem szerencsés ez a terület ennek a két funkciónak a működtetésére. De nem emiatt kért szót, hanem a Meseház Bölcsőde a Fogaras úton, a terasz az le lesz fedve, de van mellette egy orvosi rendelő, és a gyerekorvosi rendelő az szerves része az épületnek, annak a terasza is le lesz fedve? Nem, jó az külön van. A Rumi úton ott is egy orvosi rendelő van, ebben az esetben a villamos hálózat fel lesz újítva a Rumi  úton, és a klimatizálás?
Sopár Katalin, okleveles építész: A klimatizálás a program része, az benne van, meg a napelemeknek az elhelyezése is benne van.
Németh Ákos képviselő, a bizottság tagja: Köszöni a választ. A Kőrösi Óvodában nem beszélt az akadálymentesítésről, előtte arról volt szó, hogy minden projektnek részének kell legyen, hogy ott a felsőszintnek a megközelíthetősége az szükséges-e, illetve kell-e az akadálymentesítés? Ha igen, akkor ez hogy lesz megoldva?
Sopár Katalin, okleveles építész: A felső szintnek nem szükséges, a pályázati felhívás vagy kiírás szerint felújításnál, átalakításnál a minimum követelményeket kell biztosítani, parkoló, az akadálymentes bejutás és egy akadálymentes illemhely akadálymentes elérhetőséggel. Úgyhogy ennyit szükséges kialakítaniuk.
Németh Ákos képviselő, a bizottság tagja: Köszöni a választ.
Tóth Kálmán, a bizottság elnöke: Nagyon köszöni a kérdéseket és a válaszokat. És akkor a vitát lezárja. Az előbb még üres volt a tábla. Putz Attilának visszaadja a szót.
Putz Attila, képviselő, a bizottság tagja: Köszöni a szót. Még egy kérdése volna. A szomszéd lakó a Selmec utca 45-ben korábban felajánlotta, hogy esetleg bővítés céljából azt a telket, vagy épületet meg lehetne venni, ez egy nagyon régi épület, ez segítene-e esetleg a projekten, ha erre felé mennénk.
Sopár Katalin, okleveles építész: Az épület vonatkozásában azt érzi, hogy ebben a 40%-ban tetőtér beépítéssel ki tudják hozni azt, ami szükséges, igaz van benne kompromisszum, azt gondolja, hogy egy foglalkoztatót elhagytak, hogy nagyobbakat tudjanak kialakítani, de úgy érzi, hogy a mostani kialakítás az élhető, lehet, hogy  az épülethez nem kellene hozzárakni, de ezt meg kellene még kérdezni. Az idősek klubjához biztos, hogy nem, akkor az autistákat kellen megkérdeznie, hogy érzik-e, hogy épület bővítés szükséges. Azt gondolja, hogy rendben van így most már ez a nagyság, és akkor a parkoló, tehát a beépítettséget nem érzi… hangosan gondolkodik… nem mégiscsak „visszaszívta”, mert a teraszokat lefedni nem tudják, szükségük van akkor arra a területre a beépíthetőség miatt, mert jelen esetben az épület kimeríti a 40%-os beépíthetőséget, de ugye mindkét funkcióhoz szükségük lenne fedett teraszra, de ez a beépíthetőséget növeli és a mostani fázisban nem tudnak fedett teraszt kialakítani, árnyékoltat tudnak kialakítani, de fedett nem. Tehát ez segítene, most még nem tudja megmondani, hogy mekkora mértékben. De segítene.
Putz Attila, képviselő, a bizottság tagja: A költségekről pontosan nem esett szó, mégis milyen nagyságrendű?
Sopár Katalin, okleveles építész: Sajnos nem nyomtatta ki, a pendrive-ján van. Lehet, hogy nagy számot fog mondani, sajnos be szokott jönni a vége, úgy tippeli, hogy ez az épület ez körülbelül nettó 700 millió forint körül van, ami ott most le van rajzolva. Ez azért alakulhat így, mert a meglévő épületet szinte visszabontják ablakmagasságig, mert ha egy kicsit beszélhet műszakilag – van rajta egy ilyen eltolt tető, ami beton, ami végülis egy ferde födém, betongerendák vannak felrakva és béléstestek vannak közöttük, ez a födémük, erre van elhelyezve egy kis faszerkezet és arra a héjjalás. Ahhoz, hogy belmagasságot növeljen, ehhoz ezt a kis részt el kéne bontani, de ez itt van bent a főfalban, tehát, ha ezt itt elbontja, előtte ezt is. Igazából az épületet ablak magasságig visszabontja, elkezdi fölfalazni, csinál egy födémet, vagy nem csinál födémet, csak úgy csinálja meg a terőszerkezetet, de maga az építési költség azért ilyen magas, mert nem tudnak azzal számolni, hogy meglévő épületen belül átalakítanak csak, és bővítenek. Hanem szinte – és azért mondja, hogy csak a falak maradnak meg, mert az alját meg azért fogja kiszedni, hogy lehőszigetelje, hogy csináljon egy mai, korszerű hőszigetelt aljazatot. Ott tart, hogy az épület külső falai maradnak meg 1 méter magasságig. Sajnos. Ez csak a felmérés után, ameddig felmérték, hogy milyen az épület. Ebben a kisebb részben 210 a belmagasság. Ez egy 2 méteres fesztáv, utána már nagy. Ahogyan kétoldalra tájolnak, az időseknek jó a nagy magasság, de az autistáknál, ahogy ugyanígy áll az épület, őnekik ebbe a részbe kerülnek a közösségi helyek, meg a nagy terek, ezért elkerülhetetlen, hogy ennyire szétszedjék ezt az épületet, és utána már elért odáig, hogy miért tartjuk meg? 
Mert hogyha az aljzatot kiszedi, ott maradnak a külső falak mondjuk 1 méter magasságig, átosztja az ablakokat, tehát itt tart… viszont, ha már idáig elbontják, akkor miért nem fordítják el az egészet? Úgy érzi, hogy nagy a tervezési feladat erre a telekre, vagy kicsi hozzá a telek és az épület. Nem az van, hogy van egy nagy terű – régen könyvtár volt, vagy bármi ilyen épület, ahol nagy terek vannak, nagy belmagasságok és azt belülről felújítom, tehát kibelezem és teljes körűen felújítja, hanem van egy pici tagolt épülete, ferde beton födémmel. 
Tóth Kálmán, a bizottság elnöke: Köszöni szépen. Sütő Gabriella főépítészasszonynak adja meg a szót.
Sütő Gabriella, főépítész:  Köszöni a szót. Picit szeretné, ha fixálnák a teleknek a tervezett állapotát, tehát a beépítettség most a meglévő telken 40%-on van? Ez ki van maxolva, parkolók nincsenek rajta, ugye a bővítésből eredő többletparkoló igényt, ami azt jelenti, hogy  gyakorlatilag újraszámolva, hogy a többletet tudják, hogy hol, tehát az összes parkoló igényt azt elsősorban a TÉKA szerint telken belül kell elhelyezni, ha telken belül nem sikerül elhelyezni, akkor 500 méteren belül idegen telken, vagy közterületen új parkolók kiépítésével. Tehát az összesen meg kell határozni a parkolószükségletet és ezt most a kormányhivatalnál ugye az építési engedélyezési eljáráshoz kapcsolódóan mondja, az úgy tud engedélyt kapni, hogyha ez a parkolószám valahol biztosított. Ezt hogyan lehet megoldani, érdekes még, hogy mennyi a zöldfelület.
Sopár Katalin, okleveles építész: Kiszámolta, a szerzett jogon, tehát a mostani funkcióhoz 9 darab parkoló van.
Sütő Gabriella, főépítész:  (nem lehet érteni a hanganyagot)…és a meglévők megtartása mellett kell elhelyezni, tehát az összesre kell, mert hol vannak a meglévők?
Sopár Katalin, okleveles építész: Akkor 15 darab parkolót szükséges elhelyezni. Ha nincs bent a parkoló, akkor.
Sütő Gabriella, főépítész:  (nem lehet érteni a hanganyagot)…zöld területen?
Sopár Katalin, okleveles építész: Ha nincs bent a parkoló, akkor a 40% megvan, arra is a 40% az előírás. Amennyiben parkolókat rak a telekre, nem tudják ezt a két intézményt elhelyezni ide.
Sütő Gabriella, főépítész:  Azért kérdezte, hogy azon túl, hogy a funkcióhoz szükséges egy zöld felület, hogy használható legyen, a zöldfelületi mutatóba se férne bele. De hogyha már most kimeríti, vagy meghaladja a tervezésre szánt költségeket, akkor a szomszédos ingatlan mindenképpen jót tenne a mutatószámok- a gépkocsielhelyezés, stb - vonatkozásában, csakugye financiális, akkor is jót tenne, ha nem vonnák össze, mert övezetváltás van, de  ugye a parkolókat el lehetne helyezni rajta, viszont ugye ez megint csak a költségeket növelné.
Tóth Kálmán, a bizottság elnöke: Lesz még ebben feladatuk, úgy érzi. Ettől függetlenül ma nem nagyon tudnak mást tenni, mint azt a határozati javaslatot, ami előttük van, azt elfogadják, és nyílván ennek tükrében fogják valószínűleg ezen a bizottságon még látni ezeket a terveket. A kérdés az, hogy az időkorlát mennyire szorítja őket. Ahhoz, hogy továbbhaladjanak, mindenképpen szükséges volt, hogy erre a mai bizottsági ülésre  összejöjjenek. Most már tényleg nincs több jelentkető, lezárja a vitát. A napirendi ponthoz egy darab 5 alpontból álló határozati javaslat van, tehát a bölcsődékről, a szociális alapszolgáltatásokról, az óvodafejlesztésekről, a másik szociális alapszolgáltatásokról- az Autista Otthon kapcsán és az egészségügyi alapellátás- orvosi rendelő tekintetében. Elrendeli a szavazást.

A szavazásnál 8 fő bizottsági tag volt jelen.

A bizottság 8 igen szavazattal, ellenszavazat és tartózkodás nélkül az alábbi határozatot hozta:


126/2026. (VII.14.) VISB számú határozat 

A Városstratégiai, Idegenforgalmi és Sport Bizottság a „Javaslat tervezéssel kapcsolatos döntések meghozatalára” című előterjesztést megtárgyalta.
A Bizottság megismerte az alábbi fejlesztési terveket, amelyek tartalmával egyetért, azokat az SZMSZ 54. § (1) bekezdés 18. pontja alapján elfogadásra és továbbtervezésre javasolja:
a)	„Szombathelyen TOP Plusz tervezési feladatok I.” tárgyú közbeszerzési eljárás 1. rész, „Bölcsődék fejlesztése Szombathelyen” (Tervező: ASZTERV Mérnöki Iroda Kft.):
-	Százszorszép Bölcsőde fejlesztése (9700 Szombathely, Váci Mihály u. 5.)
-	Meseház Bölcsőde fejlesztése (9700 Szombathely, Fogaras u. 6.)
-	Bokréta Bölcsőde fejlesztése (9700 Szombathely, Barátság u. 22.)
-	Kuckó Bölcsőde/Babóca Minibölcsőde fejlesztése (9700 Szombathely, Hadnagy u. 2/B.)
-	Csicsergő Bölcsőde fejlesztése (9700 Szombathely, Bem József u.9.)
-	Csodaország Bölcsőde/Manócska Minibölcsőde fejlesztése (Szombathely, Szűrcsapó u. 43/A.)
b)	„Szombathelyen TOP Plusz tervezési feladatok I.” tárgyú közbeszerzési eljárás 2. rész, „Gyermekjóléti és szociális alapszolgáltatások fejlesztése” (Tervező: ASZTERV Mérnöki Iroda Kft.):
-	Pálos Károly Szociális Szolgáltató Központ és Gyermekjóléti Szolgálat épületének korszerűsítése (9700 Szombathely, Jászai Mari utca 4.)
c)	„Szombathelyen TOP Plusz tervezési feladatok I.” tárgyú közbeszerzési eljárás 3. rész, „Óvoda fejlesztések Szombathelyen” (Tervező: ASZTERV Mérnöki Iroda Kft.):
-	Szombathelyi Barátság Óvoda (9700 Szombathely, Barátság utca 22.)
-	Szombathelyi Kőrösi Csoma Sándor Utcai Óvoda (9700 Szombathely, Kőrösi Csoma Sándor utca 7.)
-	Szombathelyi Vadvirág Óvoda (9700 Szombathely, Selmec utca 2.)
d)	„Szombathelyen TOP Plusz tervezési feladatok I.” tárgyú közbeszerzési eljárás 5. rész, „Szociális alapszolgáltatások fejlesztése” (Tervező: ASZTERV Mérnöki Iroda Kft.)
-	Idősek Klubja IX. számú szakmai egység (9700 Szombathely, Pozsony u. 47.)
e)	„Szombathelyen TOP Plusz tervezési feladatok I.” tárgyú közbeszerzési eljárás 6. rész, „Egészségügyi alapellátás fejlesztése” (Tervező: ASZTERV Mérnöki Iroda Kft.):
-	Rumi úti Orvosi rendelők (9700 Szombathely, Rumi út 74.)
-	Szent Márton úti Orvosi rendelők (9700 Szombathely, Szent Márton u. 20-24.)
-	Szűrcsapó úti Orvosi rendelők (9700 Szombathely, Szűrcsapó u. 23.)
-	Váci Mihály úti Orvosi rendelők (9700Szombathely, Váci M. u. 3.)

Felelős: 	Dr. Nemény András polgármester
Dr. Horváth Attila alpolgármester
Tóth Kálmán, a Városstratégiai, Idegenforgalmi és Sport Bizottság elnöke
Dr. Károlyi Ákos jegyző
(a végrehajtás előkészítéséért:
dr. Gyuráczné dr. Speier Anikó, a Városüzemeltetési és Városfejlesztési Osztály vezetője
[bookmark: _Hlk113357561]Határidő: 	azonnal


2./ 	Javaslat átjárási szolgalmi jog gyakorlásával összefüggő döntés meghozatalára (SAJÁT)
Előadó:	Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

Tóth Kálmán, a bizottság elnöke: A második napirendi pont a „Javaslat átjárási szolgalmi jog gyakorlásával összefüggő döntés meghozatalára”, a 26-ból most egyről van szó, a városnak ilyen szerződése van különböző társasházakkal, 421 ezer forintos fedezet megvan rá. Külön soruk van erre a Kommunális kiadások között. Kérdést, észrevételt nem lát, a vitát lezárja. Egy darab határozati javaslatról rendeli el a szavazást.
	A szavazásnál 8 fő bizottsági tag volt jelen.

A bizottság 8 igen szavazattal, ellenszavazat és tartózkodás nélkül az alábbi határozatot hozta:

127/2026. (VII.14.) VISB számú határozat 

A Városstratégiai, Idegenforgalmi és Sport Bizottság megtárgyalta a „Javaslat átjárási szolgalmi jog gyakorlásával összefüggő döntés meghozatalára” című előterjesztést, és a Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 54. § (1) bekezdés 17. pontja alapján az alábbi döntést hozza:

A Bizottság támogatja a Fő tér 27. sz. alatti Társasház szolgalmi joggal terhelt épületrész felújítását a „Szolgalmi joggal terhelt épületrész karbantartása” előirányzat terhére bruttó 421.310,- Ft összeg erejéig.

Felelős:	Dr. Nemény András polgármester
	Horváth Soma alpolgármester 
	Tóth Kálmán, a Bizottság elnöke
/a végrehajtás előkészítéséért: 
dr. Gyuráczné dr. Speier Anikó, a Városüzemeltetési és Városfejlesztési Osztály vezetője
Stéger Gábor, a Közgazdasági és Adó Osztály vezetője /

Határidő:	azonnal


Tóth Kálmán, a bizottság elnöke: Köszöni mindenkinek a részvételt. További kellemes nyarat és jó pihenést kíván. Ha úgy alakul, hogy még egyszer össze kell ülni a nyáron, mindenkitől elnézést kér előre is. Az ülést 9:37 perckor berekeszti.

